Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1992. évi XXXVIII. törvény egyes rendelkezéseire hivatkozással döntést nem hozott.
Paragraph Index: 141

57. § (5) bekezdésében biztosított jogorvoslathoz való alkotmányos joggal összefüggésben visszásságot okoz a helyi települési önkormányzat polgármesteri hivatalának elhúzódó eljárása és az ügy érdemében döntést tartalmazó közigazgatási határozat meghozatalának elmulasztása. Teljes szöveg: 57. § (5) bek. OBH 2885/1998. Visszásság nem állapítható meg, ha a veszélyeshulladék-égetőmű megépítéséhez szükséges eljárásokat a törvényben foglaltaknak megfelelően lefolytatták, az eljárások mindegyikében sajátosságuknak megfelelően biztosították a jogorvoslat lehetőségét, valamint ha az engedélyek környezeti hatástanulmányokkal, szakvéleményekkel és mérési adatokkal alátámasztottan biztosítják az előírható valamennyi határérték teljesítését. A panaszosok veszélyeshulladék-égetőmű megépítése ellen tiltakoztak, környezetükre károsnak ítélték, és életkörülményeik romlásától tartottak. Nehezményezik, hogy a telepítés ügyében nem kérdezték meg a környező közösséget. Úgy ítélték meg, hogy az égetőmű megépítése miatt lakásaik értéke csökkent. Az állampolgári jogok országgyűlési biztosa általános helyettese megállapította, hogy az égetőmű telepítésére vonatkozó döntések három, egymással tárgya és érdekeltjei révén összefüggésben és átfedésben lévő, de önálló eljárás keretében születtek meg. Az első a környezetvédelmi hatósági eljárás, amelynek keretében a négy változat közül a klinika területére való telepítés mellett döntöttek, hatástanulmányok, dokumentáció, szakhatósági vizsgálatok és nyilatkozatok alapján. Az eljárásban a lakosság előírt részvétele nyilvános tárgyaláson biztosított volt, jogorvoslati lehetőségével senki nem élt. A második eljárás a város rendezési tervének megváltoztatása, amelynek lakossági ismertetése és testületi jóváhagyása megtörtént. A harmadik eljárás az építési engedélyezés. Miután a környezetvédelmi engedély és a rendezési terv rendelkezésre állt, ez az engedélyezés gyakorlatilag annak ellenőrzését jelentette, hogy a megépíteni tervezett épület, berendezés, technológia stb. azonos-e azzal, amelyet a fenti két eljárásban engedélyeztek, és az épület megjelenése, műszaki paraméterei stb. megfelelnek-e az építésügyi jogszabályoknak. A panaszosok ingatlanai nem közvetlenül szomszédosak a klinika telkével. A nem közvetlen szomszédok az égetőmű telepítésének engedélyezésében a környezetvédelmi engedélyezésben és a rendezési tervről szóló önkormányzati rendelet megalkotása során érintettek. Jogorvoslathoz való jogaikat azon eljárásokban, az azokról rendelkező szabályok szerint gyakorolhatták. A három összefüggő eljárásban az állampolgári jogok megsértése nem volt megállapítható, ezért az állampolgári jogok országgyűlési biztosa általános helyettese ezen ügyben ajánlást nem tett. OBH 3144/1998. Az Alkotmány 2. § (1) bekezdésében deklarált jogállamiságból fakadó jogbiztonság elvével összefüggésben, figyelemmel a panaszos törvényes érdekeire is visszásságot okoz, ha a települési önkormányzat jegyzője intézkedési kötelezettségének nem tesz eleget. A panaszos beadványában azt sérelmezte, hogy Csernely község jegyzője a hatáskörébe tartozó szabálysértési ügyében nem hozott határozatot. 1999/79/II. szám Az állampolgári jogok országgyűlési biztosának általános helyettese a rendelkezésére álló dokumentumok alapján megállapította, hogy a panaszos 1997. október 9-én feljelentést tett az Ózdi Városi Bíróságon a sérelmére elkövetett könnyű testi sértés vétsége és becsületsértés vétsége miatt. A bíróság 1997. november 6-án a becsületsértést szabálysértésnek minősítette és az ügyet áttette a hatáskörrel és illetékességgel rendelkező csernelyi polgármesteri hivatal jegyzőjéhez mint első fokú szabálysértési hatósághoz. Az áttételt követően a szabálysértési hatóság részéről a vizsgálat időpontjáig semmilyen intézkedés nem történt. Az intézkedés elmulasztása következtében a szabálysértés

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes